BG
12.1.2023 г.
Официален вестник на Европейския съюз
L 10/51
Труд (89)
Комисията използва статистическите данни на МОТ (42) за определяне на възнагражденията в Бразилия.
Статистическите данни на МОТ предоставят информация за месечните възнаграждения на работниците в преработвателната промишленост и средния брой часове, отработени седмично (43) в Бразилия през 2021 г.
Допълнителните разходи, свързани с труда, поети от работодателя, въз основа на обществено достъпни източници (44) са добавени към месечното възнаграждение.
(90)
По време на КПР на един включен в извадката производител износител Комисията не откри отчет за действителните работни часове, а само за стандартните работни часове.
Производителят износител съобщи, че действителните работни часове са средно с 10 минути повече преди и след отработената/ия смяна/ден, като те са необходими за пристигане и напускане на производствените съоръжения.
Поради това Комисията увеличи стандартните работни часове на този включен в извадката производител износител с 20 минути на смяна/ден.
Електрическа енергия (91)
Във втората бележка Комисията посочи, че ще използва проучването на глобалните цени на електроенергията като референтната стойност за електроенергия (45).
Включените в извадката производители износители заявиха, че Комисията следва да използва данните от EDP Brasil (46), основния доставчик на електроенергия на местния пазар в Бразилия, като вземе предвид различните тарифи за пиковите и извънпиковите периоди и съответните цени, прилагани към категорията промишлени потребители, тъй като тези данни се считат за надежден източник за референтната стойност за електроенергия.
(92)
Министерството на минното дело и енергетиката в Бразилия (Ministério de Minas e Energia) публикува годишен доклад за енергийния сектор в Бразилия (47).
Докладът от 2021 г. включва средната тарифа за електроенергия (48) от всички основни доставчици на електроенергия, прилагана за промишлените ползватели в Бразилия (49).
Комисията счете, че този източник е най-надеждният за установяване на референтната стойност за електроенергия, тъй като той включва средните тарифи, прилагани от всички основни доставчици на електроенергия в Бразилия, за разлика от източника на данни, предложен от производителите износители, който се отнася само за един доставчик.
Поради това тя използва средната тарифа за електроенергия за промишлените ползватели, публикувана в доклада на Министерството на минното дело и енергетиката в Бразилия през 2021 г.
Общопроизводствени разходи, ПОАР и печалба (93)
Съгласно член 2, параграф 6а, буква а) от основния регламент „формираната нормална стойност включва неизкривени и разумни административни разходи, разходи за продажба и общи разходи, и реализиране на печалба“.
Също така трябва да бъде установена стойност на общопроизводствените разходи, за да се обхванат онези разходи, които не са включени в посочените по-горе фактори на производството.
(94)
Общопроизводствените разходи на оказалите съдействие производители износители бяха изразени като дял от действителните производствени разходи на производителите износители.
Този процент бе приложен към незасегнатите от нарушения производствени разходи.
(95)
За да установи неизкривени и разумни ПОАР и печалба, Комисията се позова на финансовите данни на Metalurgica Mococa SA през 2021 г., извлечени от базата данни Orbis.
(42) https://ilostat.ilo.org/data/data-catalogue/.
(43) Надлежно коригирани за законоустановеното време, което не е отработено, като отпуск и национални празници.
(44) https://establishbrazil.com/articles/whats-real-cost-employee; https://ccbc.org.br/en/publicacoes/artigos-ccbc-en/how-much-do-your-employees-in-brazil-really-cost/; https://bpc-partners.com/ inss-brazilian-salaries-benefits/.
(45) https://www.globalpetrolprices.com/Brazil/.
(46) https://www.edp.com.br/tarifas-vigentes/.
(47) https://www.gov.br/mme/pt-br/assuntos/secretarias/energia-eletrica/publicacoes/informativo-gestao-setor-eletrico.
(48) Пиковите и извънпиковите часове и различните допълнителни разходи, приложими през периода.
(49) https://www.gov.br/mme/pt-br/assuntos/secretarias/energia-eletrica/publicacoes/informativo-gestao-setor-eletrico/informativo-gestaosetor-eletrico-ano-2021.pdf/view.